ભાજપે દેશનાં ટચૂકડાં રાજ્યો અને કેન્દ્રશાસિત પ્રદેશોમાં પ્રભાવ વધાર્યો એ તેને ફળશે. અણાચલ પ્રદેશ (૨), આંદામાન અને નિકોબાર (૧), ચંદીગઢ (૧), દાદરા નગર અને હવેલી (૧), દીવ અને દમણ (૧), ગોઆ (૨), લક્ષદ્વીપ (૧), મણિપુર (૨), મેઘાલય (૨), મિઝોરમ (૧), નાગાલેન્ડ (૧), પુડુચેરી (૧), સિક્કિમ (૧) અને ત્રિપુરા (૨)નો આ ટચૂકડાં રાજ્યો અને કેન્દ્રશાસિત પ્રદેશોમાં સમાવેશ થાય. ભાજપે ૨૦૧૪માં તેમાંથી ૭ બેઠકો જીતેલી. સિક્કિમની બેઠક તેના સાથી પક્ષ સિક્કિમ ડેમોક્રેટિક ફ્રન્ટને મળેલી. કોંગ્રેસે ૪ બેઠકો જીતેલી પણ આ વખતે કોંગ્રેસ માટે આ બેઠકો જાળવવી અઘરી છે. ભાજપ અહીં વધારે બેઠકો જીત શકે એમ છે તેનું કારણ ૨૦૧૪ પછી બદલાયેલાં સમીકરણો છે. ભાજપે ૨૦૧૪ પછી નાગાલેન્ડ, સિક્કિમ, મણિપુર, મેઘાલય રાજ્યોમાં સત્તા સ્થાપી છે. અરૂણાચલ પ્રદેશ અને ગોઆમાં પહેલાં જ તેની સરકાર હતી. પહેલાં આ રાજ્યોમાં ભાજપનો ભાવ પણ નહોતો પુછાતો. હવે ત્રિપુરા જેવું ડાબેરી વર્ચસ્વવાળું રાજ્ય પણ ભાજપ પાસે છે એ જોતાં ભાજપને આ રાજ્યોમાં મોટો ફાયદો થશે અ તેની બેઠકો પણ વધશે.